open-index/open-wikipedia-markdown huggingface dataset:
רכס לקי (אנטארקטיקה)

**רכס לקי** (באנגלית: **Leckie Range**) הוא רכס הרים בארץ אנדרבי שבאנטארקטיקה.

הרכס נמצא 80 קילומטרים דרומית למפרץ אדוארד השמיני.

גובהו הממוצע של הרכס הוא 1,213 מטרים מעל פני הים. שיא גובהו של הרכס הוא בהר קוק שגובהו 1,900 מטרים מעל פני הים.

### אתרים ברכס לקי
* הר אולפורט
* פסגת לזלי
* הר קוק

## היסטוריה
### גילוי הרכס
פסגות הרכס התגלו ממרחק על ידי ציידי לווייתנים נורווגיים, והופיעו בתרשים משנת 1947 מעשה ידי ה. האנסן (H Hansen).

### מקור השם
שמו של הרכס ניתן לו על ידי ועדת השמות והמדליות האנטארקטית של אוסטרליה.

הרכס נקרא על שמו של דאגלס לקי (Douglas Leckie), מחיל האוויר המלכותי האוסטרלי, שפיקד על טייסת חייל האוויר המלכותי האוסטרלי שהייתה מוצבת בתחנת מוסון בשנת 1956, והיה טייס במטוסי אוסטר בהם טס פיליפ לו (Phillip Law), אשר מיפה את הרי הרכס.

## קישורים חיצוניים
* רכס לקי באתר הסקר הגאולוגי של ארצות הברית
* רכס לקי באתר הגאזט האנטארקטי של ממשלת אוסטרליה
* רכס לקי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור רכס לקי
* מפת אזור רכס לקי

## הערות שוליים

לקי
Holy Water

**Holy Water** (בעברית: **מים קדושים**) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס.

בחלק מהופעותיה של מדונה עם השיר, שולב השיר "Vogue".

## רקע וכתיבה
השיר נכתב על ידי מדונה, מרטין קיירסנבום, נטליה קילס, מייק דין, קניה וסט וטומי בראון והופק על ידי מדונה, דין, וסט וצ'רלי היט. השיר הוא שיר בסגנון הסינת'פופ, המשלב בתוכו גם את סגנון המוזיקה האלקטרונית.

בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.

## ביקורת
מבקרי המוזיקה הפנו כלפי השיר ביקורות מעורבות. ספנסר קורנהאבר מ-The Atlantic, טען כי השיר "הוא הרצועה הבולטת ביותר מתוך האלבום". בנוסף לכך, קורנהאבר החמיא על שיתוף הפעולה של מדונה עם נטליה קילס בכתיבת השיר. גם מטעם The National פורסמה ביקורת על השיר.

מגזין ה-PopMatters הפנה כלפי השיר ביקורת חיובית, תוך ששיבח את הכתיבה שלו. בהמשך Time Out, פרסמו סיקור על השיר גם כן.

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי טומי בראון
קטגוריה:שירים שנכתבו על ידי מדונה
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מדונה
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:שירים על דת
קטגוריה:שירים על מיניות
Joan of Arc

**Joan of Arc** (בעברית: **[[ז'אן ד'ארק]]**) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס.

השיר הגיע למקום ה-38 במצעד שבפינלנד, וה-20 במצעד שבהונגריה.

## רקע וכתיבה
השיר נכתב על ידי מדונה, טובי גד, מוזלה ולארי גריפין ג'וניור והופק על ידי מדונה, גד, ג'וש קומבי ומפיקים מוזיקליים נוספים. השיר הוא שיר בסגנון הפופ, המשלב בתוכו גם את סגנון האלקטרופופ. סגנונות אלו מאפיינים שירים נוספים מתוך האלבום.

בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.

## הצלחה
למרות שלא יצא כסינגל, הצליח השיר להיכנס אל המצעדים שבצרפת, הונגריה, ספרד, ושוודיה. האודיו של השיר אשר הועלה ליוטיוב ב-10 בפברואר 2015, זכה להצלחה נאה גם כן, כאשר צבר למעלה מ-1.8 מיליון צפיות.

עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-9 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שהופקו על ידי טובי גד
קטגוריה:שירים שהופקו על ידי מדונה
קטגוריה:שירים על ז'אן ד'ארק
קטגוריה:בלדות פולק
קטגוריה:בלדות פופ
קטגוריה:שירי פולקטרוניקה
שון כבשון הסרט

**שון כבשון הסרט** (באנגלית: **Shaun the Sheep Movie**) הוא סרט פלסטלינה קומי באורך מלא שיצא לאקרנים ברחבי העולם ב-6 בפברואר 2015. הסרט מבוסס על סדרת האנימציה שון כבשון.

## תקציר העלילה
שון הכבשון מואס בחיי היום-יום שבחווה, בעקבות זאת הוא עושה מעשה קונדס לחוואי. שהחוואי מקבל מכה בראש ומאבד את הזיכרון שלו, שון כבשון ושאר העדר יוצאים לעיר הגדולה על מנת להציל אותו. גם ביצר הכלב עוקב אחריהם.

## הפקה
הסרט החל את הפקתו בינואר 2011. הבמאים רצו "להביא את שון לאזור בטוח", וכתוצאה הביאו את הסיפור לעיר הגדולה. הסרט נשאר נאמן לסדרת האנימציה, בה הדמויות היו שקטות.

## ביקורת
הסרט זכה לביקורות חיוביות ממבקרים. אתר Rotten Tomatoes נתן לסרט 99% המבוססים על 164 חוות דעת ודירוג ממוצע של 8.07 מתוך 10. אתר Metacritic נתן לסרט 81% המבוסס על 30 חוות דעת.

## קישורים חיצוניים

* 

## הערות שוליים

קטגוריה:סרטים מבוססי סדרות טלוויזיה
קטגוריה:ארדמן אנימציות
קטגוריה:סרטי 2015
קטגוריה:סרטי הנפשה בריטיים
קטגוריה:סרטי קומדיה מונפשים
קטגוריה:סרטי קומדיה בריטיים
קטגוריה:סרטי אנימציה בסטופ-מושן
קטגוריה:סרטים על כבשים
קטגוריה:שון כבשון
סכר גורי

**המתקן ההידרואלקטרי ע"ש [[סימון בוליבר]]** הנקרא גם **סכר גורי** (בספרדית: **Central Hidroeléctrica Simón Bolívar** או **Represa de Guri**) הוא סכר הידרואלקטרי במדינת בוליבר שבוונצואלה, על גדות נהר קארוני, שנבנה במהלך השנים 1963-1969. אורכו 7,426 מטרים וגובהו 162 מטרים.

סכר גורי הוא אחד מהסכרים הגדולים בעולם, ובעבר היה תחנת הכוח ההידרואלקטרית הגדולה ביותר, עד שסכר איטייפו בברזיל עקף אותו.

## היסטוריה
בניית הסכר החלה בשנת 1963 בקניון נקוימה, כמאה קילומטרים מזרם נהר קארוני. עד שנת 1969 נבנה סכר בגובה 106 מטרים ובאורך 690 מטרים בשם מרכז ההידרואלקטריקה על שם סימון בוליבר, עד שנת 2000, אז הוחלף השם. הסכר יצר את מאגר המים המתוקים הגדול ביותר בוונצואלה. גובה פני הים בו עמד על 215 מטרים. תחנת הכוח במקום החלה להפיק חשמל בקיבולת של 1,750 מגה-ואט עד שב-1978 הורחבה הקיבולת שלה ל-2,065 מגה-ואט.

מאחר שהביקוש לחשמל היה מצוי בעלייה מהירה, ב-1976 החלו לבנות את החלק השני: סכר כבידה באורך 1,300 מטרים, תעלה נוספת ותחנת חשמל שנייה בעלת 10 טורבינות אשר מפיקות בסך הכול 7,250 מגה-ואט. ההרחבה הגדילה את מידות הסכר לגובה של 162 מטרים ולאורך של 7,426 מטרים. לצד זאת, מאגר המים בצד הסכר גדל לקיבולת של 138 מיליארד מ"ק לאחסון מי שיטפונות. ההרחבה נחנכה ב-8 בנובמבר 1986.

מאז שנת 2000 מתקיים פרויקט שיפוץ מתמשך להארכת פעילות תחנת הכוח ב-30 שנה נוספות.

## תאונות והפסקות חשמל
### 2010
כחלק ממדיניות הממשלה משנות ה-60 לצמצם את ייצור החשמל מדלק מאובנים על מנת לייצא ככל הניתן, 74% מהחשמל בוונצואלה מופק באמצעות אנרגיה מתחדשת כמו אנרגיה הידרואלקטרית. החל משנת 2006 מספק סכר גורי לבדו למעלה משליש מהחשמל במדינה, זאת נוסף על חשמל שיוצא למדינות כמו קולומביה וברזיל. הסיכונים שבאסטרטגיה זו התגלו כאשר בשנת 2010, עקב בצורת מתמשכת מפלס המים היה נמוך מכדי לייצר חשמל בכמות הנדרשת. בשל כך בינואר 2010 הורתה ממשלת ונצואלה להפסיק את הפקת החשמל כדי להעלות את מפלס המים שאחרי הסכר.

### 2016
באפריל 2016 שב מפלס המים להיות נמוך, ועקב כך הודיעה הממשלה על הפסקות חשמל של 4 שעות מדי יום למשך 40 יום או עד התייצבות מפלס המים, עובדי המדינה הונחו שלא להגיע לעבודה בימי שישי, הנשיא ניקולאס מדורו יצא בקריאה לנשים שלא להשתמש במייבשי שיער ונערכו הקצאות חשמל ל-15 קניונים. כמו כן נוספו שלושה ימים לחג הפסחא באותה שנה, דבר שאפשר השבתה של השירותים הציבוריים והפרטיים למשך שבוע ימים.

### 2019
ב-7 במרץ 2019, זמן קצר לפני השעה 17:00 לפי השעון המקומי, אירעה תקלה בתחנת הכוח שהותירה מרבית מ-32 מיליון אזרחי ונצואלה בעלטה. בימים שלאחר תחילת הפסקת החשמל בוצעו לפחות ארבעה ניסיונות להפעיל מחדש את תחנת הכוח San Gerónimo B המפיקה 80% מהחשמל במדינה, אך כולם נכשלו, ולא נקבע תאריך להפעלה מחודשת שלה. גורמים ממשלתיים האשימו כי ההאפלה הייתה תוצר של "מעשה חבלה" בעוד מומחים ייחסו לכישלון תשתיות מיושנות ואי-תחזוקה מספקת.

## ראו גם
* סכר אסואן
* סכר איטייפו
* סכר מוסול

## קישורים חיצוניים

* 

## הערות שוליים

גורי
גורי
קטגוריה:ונצואלה: מבנים
I'm So Excited

"**I'm So Excited**" (בעברית: "**אני כל כך מתרגשת**") הוא סינגל שהוקלט על ידי האחיות פוינטר, מתוך אלבומן התשיעי, . השיר יצא לאור בספטמבר 1982, על ידי חברות התקליטים פלנט רקורדס ותקליטי RCA כסינגל מתוך האלבום.

גרסת הרמיקס של השיר, אשר יצאה בשנת 1984, הצליחה להגיע אל המקום ה-9 במצעד הבילבורד הוט 100.

## רקע וכתיבה
השיר נכתב על ידי אניטה פוינטר, ג'ון פוינטר, רות פוינטר וטרבור לורנס והופק על ידי ריצ'רד פרי. ב-27 באפריל 2018, קיבל השיר על ידי איגוד תעשיית ההקלטות הבריטי את תואר הכסף, על מכירות של 200,000 עותקים במדינה.

כמה שנים לאחר צאתו, הועלה השיר לרשת הזרמת המדיה ספוטיפיי.

## ביקורות
### רשימות כל הזמנים

## מיקומי שיא

## קישורים חיצוניים

* 

## הערות שוליים

קטגוריה:שירי 1982
קטגוריה:סינגלים מ-1982
קטגוריה:סינגלים מ-1984
קטגוריה:סינגלים מ-2002
קטגוריה:שירי עופר ניסים
קטגוריה:שירים באנגלית
קטגוריה:שירים שהופקו על ידי עופר ניסים
קטגוריה:שירים שהופקו על ידי ריצ'רד פרי
קטגוריה:שירים על אושר
קטגוריה:סינגלים בהוצאת RCA רקורדס
הקדמונים (סרט)

**הקדמונים** (באנגלית: **Early Man**) הוא סרט פלסטלינה קומי באורך מלא שיצא לאקרנים ברחבי העולם ב-26 בינואר 2018. הסרט מספר על חבורת אנשים מתקופת האבן אשר מנסה להציל את המכרה שלהם מפולשים מתקופת הברונזה על ידי משחק כדורגל. הסרט הצליח בביקורות אבל הרוויח 54.6 מיליון דולר על תקציב של 50 מיליון דולר.

## תקציר העלילה
הלורד נוד המושל האכזרי של עיר עידן הברונזה משתלט על העמק של הקדמונים, בני עידן האבן, על מנת להפוך אותו למכרה. כדי לזכות בחזרה בעמק, דאג, איש המערות הצעיר, קורא תיגר על הלורד באמצעות משחק כדורגל. הוא מבין מהר מאוד שעליו לאחד את השבט ולאמן אותם למשחק החשוב. לעזרתו נחלצים חזיר המחמד שלו הוגנוב וכדורגלנית צעירה וכשרונית בשם גונה אשר מלמדת את אנשי עידן האבן לשחק כדורגל על מנת לנצח את לורד נוד ואת הנבחרת של עיר הברונזה.

## מדבבים
*אדי רדמיין/דניאל מגון בתפקיד דאג, איש מערות צעיר מתקופת האבן
*טום הידלסטון/אלי פיניש בתפקיד לורד נוד, המושל המרושע של עיר הברונזה
*מייזי ויליאמס/עדי ביטי בתפקיד גונה, נערה מעיר הברונזה אשר מתיידדת עם דאג
*מרים מרגוליס/אופירה אסייג בתפקיד המלכה אופיפה, מלכת עיר הברונזה
*טימותי ספול/עמי מנדלמן בתפקיד צ'יף בובנר
*רוב בריידון בתפקיד וואטציפור והפרשנים בריאן וברייאן
*ריצ'רד איוד/דן שצברג בתפקיד טריבור
*סלינה גריפית'ס/רונה בקרמן בתפקיד מגמה
*ג'וני וגאס/דניאל מגון בתפקיד אזבו
*מארק ויליאמס/אוהד שחר בתפקיד בארי
*ג'ינה ישיר/מיה אלון בתפקיד גראבל

## ביקורת
הסרט זכה לביקורות חיוביות ממבקרים. אתר Rotten Tomatoes נתן לסרט 81% המבוססים על 170 חוות דעת ודירוג ממוצע של 6.65 מתוך 10. אתר Metacritic נתן לסרט 68% המבוסס על 39 חוות דעת.

## קישורים חיצוניים

* 

קטגוריה:ארדמן אנימציות
קטגוריה:סרטי 2018
קטגוריה:סרטי אנימציה בסטופ-מושן
קטגוריה:סרטי כדורגל
קטגוריה:סרטי קומדיה בריטיים
קטגוריה:סרטי קומדיה מונפשים
Touch Me (I Want Your Body)

**** הוא סינגל שהוקלט על ידי הזמרת הבריטית סמנתה פוקס, מתוך אלבום הבכורה שלה, Touch Me. השיר יצא לאור ב-10 במרץ 1986, על ידי חברת התקליטים ג'ייב רקורדס.

עם יציאתו נכנס השיר אל המקום השלישי במצעד הסינגלים הבריטי, והרביעי במצעד הבילבורד הוט 100.

## רקע וכתיבה
השיר נכתב על ידי ג'ון אסטרופ, מארק שרייב ופיט ק. האריס והופק על ידי ג'ון אסטרופ ופיט ק. האריס. השיר הוא שיר בסגנון הדאנס-פופ, המשלב בתוכו גם את סגנון הרוק האלקטרוני. שני סגנונות אלו מאפיינים שירים נוספים מתוך האלבום.

כמה עשורים לאחר צאתו, הועלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר הועלה לראשונה ליוטיוב ב-18 באפריל 2016. הקליפ הועלה לערוץ היוטיוב הרשמי של סמנתה פוקס. הקליפ מכיל בתוכו קטעים הלקוחים מתוך הופעות שונות של פוקס.

נכון ליולי 2021, מונה הצפיות של הקליפ עומד על למעלה מ-33 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על מיניות
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת ג'ייב רקורדס
One (אלבום)

**One** הוא מיני-אלבום בגרסת אולפן של הזמרת-יוצרת הישראלית ריטה, שיצא לאור ב-2 ביולי 2006 ונמכר באולם המופע בלבד.

## רקע
בחודש יולי 2006 העלתה ריטה מופע ראשון מסוגו בארץ, חסר תקדים בהפקתו ובקנה מידה בינלאומי, בהשראת מופעי הענק בלאס וגאס, בשם "One" ("אחד") בגני התערוכה בתל אביב במתחם שהוקם במיוחד כדי להכיל את כל מורכבות המופע שרץ במשך חודש.

המופע הסתיים ב-9 באוגוסט 2006 ובסך הכל צפו בו כ-100,000 אנשים. המופע בוים על ידי חנוך רוזן, הושקעו בו כעשרים מיליון שקלים והוא כלל במות מתרוממות, במה משוכללת הכוללת מסכי ערפל, מסכי מים, מנופי נשיאה, אימאג'ים תלת־ממדיים, קרני לייזר, להביורי אש, במות משופעות, 40 רקדנים, אקרובטים ושחקנים. על המופע זכתה ריטה בתואר "אשת השנה בבמה" ב"טקס אנשי השנה" במסגרת שידורי קשת.

## רשימת השמעה

## אלבום הופעה

**One** הוא אלבום הופעה של הזמרת-יוצרת הישראלית ריטה, שיצא לאור ב-15 בדצמבר 2006 ונמכר בחנויות.

האלבום נמכר ב-20,000 עותקים והגיע למעמד של אלבום זהב.

### רשימת השמעה

## אלבום וידאו

**One** הוא אלבום וידאו של הזמרת-יוצרת הישראלית ריטה, שיצא לאור ונמכר במהלך המופע ובחנויות.

### רשימת השמעה

**תוספות**
*קטעי המעבר מההופעה
*"רגע פרטי" וידאו קליפ של לקט מהמופע
*"רגע פרטי" וידאו קליפ של Making of
*פרס אשת השנה בקטגוריית במה (טקס פרסי השנה 2006)

## נתוני מכירות
### אלבום הופעה

## קישורים חיצוניים
**One (אלבום EP)**

* One (אלבום EP) באתר טיידל
* One (אלבום EP) באתר יוטיוב

**One (אלבום הופעה)**
* One (אלבום הופעה) באתר דיזר
* One (אלבום הופעה) באתר אייטונס
* One (אלבום הופעה) באתר ספוטיפיי
* One (אלבום הופעה) באתר טיידל
* One (אלבום הופעה) באתר יוטיוב
* 
* 
* One (אלבום הופעה) באתר מוזיקה ישראלית

**One (אלבום וידאו)**
* 
* One (אלבום וידאו) באתר מוזיקה ישראלית

## הערות שוליים

קטגוריה:מיני-אלבומים מ-2006
קטגוריה:אלבומי הופעה מ-2006
קטגוריה:אלבומי ריטה
קטגוריה:אלבומי הופעה בעברית
קטגוריה:אלבומי זהב בישראל
קטגוריה:אלבומי חברת הליקון
The Last Waltz

"**The Last Waltz**" (בעברית: "**הוואלס האחרון**") הוא שיר בריטי שכתבו בארי מייסון ולז ריד. השיר היה אחד מלהיטיו הגדולים של הזמר אנגלברט המפרדינק, ושהה במשך חמישה שבועות במקום הראשון במצעד הסינגלים הבריטי, מספטמבר 1967 עד אוקטובר 1967. נמכרו יותר מ-1.17 מיליון עותקים של הסינגל בממלכה המאוחדת. באוסטרליה היה השיר במקום הראשון במצעד במשך תשעה שבועות לא רצופים.

בארצות הברית הגיע השיר "The Last Waltz" למקום ה-25 במצעד הסינגלים בילבורד הוט 100, ולמקום הראשון במצעד Easy listening.

## רקע
שם השיר הוא דו משמעי, מכיוון שהוא מתייחס לריקוד הראשון ולריקוד האחרון של המספר עם האישה שהוא אוהב. הריקוד הראשון שלהם היה הוואלס האחרון שהושמע במסיבה שבה השניים נפגשו, והריקוד האחרון מסמל את סיום מערכת היחסים ביניהם.

## גרסאות של השיר
גרסאות כיסוי בצרפתית בשם "La Dernière Valse" יצאו ב-1967 בביצוע הזמרת הצרפתייה מיריי מאתיה והזמרת הבריטית פטולה קלארק. הגרסה של מיריי מאתיה שהתה במשך שלושה שבועות במקום הראשון במצעדי הפזמונים בצרפת, והגיעה למקום ה-26 בבריטניה. הגרסה של פטולה קלארק הגיעה למקום השני במצעד הצרפתי בפברואר 1968, אבל לא נכנסה למצעד הבריטי. השיר נכלל באלבומה של קלארק "The Other Man's Grass Is Always Greener" משנת 1968. באותה שנה הזמר סטפאן מקוויבק הוציא גרסת כיסוי בצרפתית, וב-1969 ביצעה גם הזמרת ג'ינט רנו גרסה בצרפתית. השיר נמכר בגרסאותיו השונות ביותר משמונה מיליון עותקים.

בביצועו של הזמר האוסטרי פטר אלכסנדר הגיע השיר "Der letzte Walzer" למקום הראשון במצעדים בגרמניה.

## מיקומי שיא

## קישורים חיצוניים

## הערות שוליים

קטגוריה:שירי אנגלברט המפרדינק
קטגוריה:שירים באנגלית
קטגוריה:בלדות משנות ה-1960
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
בית הכנסת הספרדי בווארנה

**בית הכנסת הספרדי "קהל גדול" בווארנה** (בלאדינו: **Kal Grande**) היה בית כנסת אשר פעל בעיר וארנה במזרח בולגריה בין השנים 1890–1950.

## היסטוריה

עדויות לקהילה יהודית מאורגנת בווארנה קיימות מראשית המאה ה-19. ב-1835 הגיעו לעיר עשרות רבות של פליטים יהודים מהעיר אדירנה לאחר השריפה הגדולה שכילתה את הרובע היהודי בעיר. ב-1900 נכללה הקהילה ברשימת 34 הקהילות המאורגנות בנסיכות הבולגרית ומנתה 1,300 נפשות, רובם ספרדים ומיעוטם אשכנזים. קהילת וארנה הייתה מן הבודדות שבקהילות בולגריה אשר בהנהגתן כיהנו נשים ומבין 19 מנהיגי הקהילה 8 היו נשים, האחוז הגבוה ביותר בכל קהילות בולגריה. ב-1943, במהלך מלחמת העולם השנייה, גורשו יהודי וארנה לערי שדה וכפרים מרוחקים ומנהיגי הקהילה נשלחו למחנה הריכוז סומוביט. לאחר מלחמת העולם השנייה נמנו בעיר 2,200 יהודים, רובם עלו למדינת ישראל במהלך גל העלייה ההמונית. ב-1949 נותרו בווארנה 331 יהודים. בראשית המאה ה-21 חיו בווארנה כ-250 יהודים.

## המבנה
בית הכנסת נחנך ב-1890 וכונה "קהל גדול". המבנה שכן בשכונה היהודית של וארנה אשר הייתה חלק מהרובע היווני של העיר. לצד בית הכנסת שכנו מגורי הרב הראשי של הקהילה ומשרדי הקהילה. המבנה תוכנן בסגנון אדריכלי נאו קלאסי המשולב עם סגנון נאו-מורי. ב-1950 לאחר העלייה ההמונית לישראל הולאם המבנה. בתקופת הרפובליקה העממית הבולגרית נמנעה מיהודי וארנה הגישה לאזור. במגורי הרב שכנו משרדים של המודיעין הצבאי הבולגרי ובמשרדי הקהילה שכנו משרדי המטה הכללי של הצי הבולגרי. בהמשך, לאחר קריסת השלטון הקומוניסטי שימש מבנה בית הכנסת כאולם אגרוף ובראשית המאה ה-21 נזנח. המבנה הוכרז אתר מורשת בולגרי, אך לא תוחזק ותקרתו קרסה לתוכו. נכון ל-2015 עמד המבנה חרב והוגדר כ"מבנה מסוכן".

## קישורים חיצוניים
* The Sephardi Synagogue in Varna , באתר jewishheritage.architecture.bg 
* The ruins of the Sephardic Synagogue, באתר invarna.bg 

## הערות שוליים

קטגוריה:וארנה: מבנים
וארנה
וארנה
ג'ון גלן ביל הבן

**ג'ון גלן ביל הבן** (באנגלית: **.John Glenn Beall Jr**; 19 ביוני 1927 – 24 במרץ 2006) היה פוליטיקאי אמריקאי שייצג את מדינת מרילנד בקונגרס של ארצות הברית בשנים 1969–1977. קודם לכן היה חבר בית המחוקקים של מרילנד.

## ביוגרפיה
ביל נולד ב-19 ביוני 1927 בקמברלנד שבמרילנד, והיה בנו של ג'יימס גלן ביל שכיהן בשני בתי הקונגרס של ארצות הברית. הוא שירת בצי ארצות הברית בשנים 1945–1946, וסיים את לימודיו באוניברסיטת ייל ב-1950. בעת לימודיו באוניברסיטת ייל היה חבר פעיל באיחוד הפוליטי של האוניברסיטה. לאחר מכן התמקצע בתחום הביטוח. ב-1962 נבחר ביל לבית הנבחרים של מרילנד, הבית התחתון בבית המחוקקים של מרילנד, ונבחר אליו מחדש ב-1966. הוא שימש כמנהיג סיעת המיעוט בבית הנבחרים החל מ-1963, עד שנבחר אל בית הנבחרים של ארצות הברית מטעם מחוז הקונגרס השישי של מרילנד ב-1968.

ב-1970 התמודד ביל לסנאט של ארצות הברית אחרי כהונה אחת בלבד בבית הנבחרים. בבחירות הכלליות לסנאט במרילנד גבר על הסנאטור המכהן מטעם המפלגה הדמוקרטית, ג'וזף טיידינגס. שש שנים לאחר מכן, הוא הפסיד את מושבו בסנאט לפול סארביינס עם 39% מקולות הבוחרים. פער אחוזי הקולות בבחירות אלה, 39 האחוזים של ביל לעומת 57 אחוזי התמיכה של סארביינס, הוא אחת מעשר התבוסות הגרועות ביותר של סנאטור מכהן בהיסטוריה של ארצות הברית. ב-1978 התמודד ביל לתפקיד מושל מרילנד לצד אריס ט. אלן כעמיתו למירוץ, אך הפסיד למועמד הדמוקרטי הארי יוז.

בסנאט, ביל נתן את חסותו לחקיקה שייסדה את משרד התקציב של הסנאט ואת משרד התקציבים של הקונגרס האמריקאי. הוא נמנה בין חברי ועדת התקציב של הסנאט שזה עתה נוסדה ב-1974. הוא היה נותן החסות העיקרי ל"חוק מצוקת הרופאים בכוח אדם", שהביא יותר רופאים לאזורים כפריים, ו"חוק פיתוח התעלה C&O", שהקים בין השאר את הפארק ההיסטורי הלאומי צ'ספיק ותעלת אוהיו. ביל כיהן כנשיא ויו"ר עמותת הצדקה "הליגה לילדים נכים" מ-1978 ועד למותו.

ביל חידש את עסק הביטוח שלו בקמברלנד והיה פעיל בקהילה המקומית עד מותו אחרי מאבק במחלת הסרטן. הוא נטמן בבית העלמין בפארק הזיכרון בפרוסטבורג.

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת ייל
קטגוריה:חברי האספה הכללית של מרילנד
קטגוריה:חברי בית הנבחרים של ארצות הברית ממרילנד
קטגוריה:חברי הסנאט של ארצות הברית ממרילנד
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1927
קטגוריה:אמריקאים שנפטרו ב-2006
יחסי ישראל–מדגסקר

[ממוזער|נשיא מדגסקר [פיליבר ציראנאנה מבקר את נשיא מדינת ישראל יצחק בן-צבי בבית הנשיא בירושלים, 22 באוגוסט 1961]]
**יחסי ישראל–מדגסקר** היחסים הדיפלומטיים והבילטרליים המתקיימים בין מדינת ישראל ורפובליקת מדגסקר.

## היסטוריה
### כינון היחסים
יחסי המדינות כוננו לראשונה בשנת 1960 עם קבלת העצמאות של מדגסקר מידי צרפת. ב-1961 ביקר בישראל הנשיא פיליבר ציראנאנה.

במאי 1966 כחלק מהמאמץ הישראלי לשיפור היחסים עם מדינות אפריקה, יצאו ראש ממשלת ישראל לוי אשכול ושרת החוץ גולדה מאיר לביקור מדיני בן שלושה שבועות ב-7 מדינות אפריקאיות בהן גם מדגסקר.

ישראל הטיסה משלחות סיוע למדינה בנושאים כגון חקלאות, כלכלה ורפואה.

### ניתוק היחסים
בשנת 1973 לאחר מלחמת יום הכיפורים בדומה לרוב מדינות אפריקה שמדרום לסהרה, ניתקה מדגסקר את יחסיה עם ישראל בעקבות לחץ מדינות ערב.

### חידוש היחסים
בשנת 1994 חודשו היחסים בין שתי המדינות.

ישראל חתמה על הסכמי שיתוף פעולה בנושאים שונים עם מדגסקר.

בשנת 2017 בעקבות התפרצות המגפה השחורה שלחה ישראל סיוע הומניטרי למדינה.

## נציגויות דיפלומטיות
עד לפני ניתוק היחסים ב-1973 החזיקה ישראל בשגרירות בבירת מדגסקר אנטננריבו ומדגסקר החזיקה שגרירות בתל אביב.

### לאחר חידוש היחסים
* שגרירות ישראל בדרום אפריקה אמונה על היחסים עם מדגסקר.
* שגרירות מדגסקר בצרפת אמונה על היחסים עם ישראל.

## קישורים חיצוניים

* אתר שגרירות ישראל בדרום אפריקה
* אתר שגרירות מדגסקר בצרפת
* 

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
צ'פמן ריברקומב

**ויליאם צ'פמן ריברקומב** (באנגלית: **William Chapman Revercomb**; 20 ביולי 1895 – 6 באוקטובר 1979) היה פוליטיקאי ומשפטן אמריקאי שייצג את מדינת וירג'יניה המערבית בסנאט של ארצות הברית בשתי תקופות כהונה לא רצופות.

## ביוגרפיה
ריברקומב נולד בעיר קובינגטון שבווירג'יניה, בנם של אליזבת פורר וג'ורג' אנדרסון ריברקומב. הוא למד באוניברסיטת וושינגטון ולי בטרם התגייס לצבא ארצות הברית במלחמת העולם הראשונה. הוא השתחרר מהשירות הצבאי בדרגת קורפורל. כששב מהמלחמה, החל ללמוד בבית הספר למשפטים של אוניברסיטת וירג'יניה, וסיים את לימודיו ב-1919. הוא עבד כעורך דין בקובינגטון במשך שנים אחדות, אז שעבר לצ'ארלסטון שבוירג'יניה המערבית, ב-1922.

ב-1942 נבחר לסנאט של ארצות הברית. שם חרת ריברקומב על דגלו התנגדות למדיניות החוץ והפנים של ממשל הארי טרומן והיה תומך תקיף בזכויות אזרח. ב-1945, נמנה ריברקומב בין שבעת הסנאטורים שהתנגדו להצטרפות ארצות הברית אל האומות המאוחדות. הוא התמודד לכהונה שנייה בסנאט ב-1948 אך הפסיד ליריבו מתיו נילי מהמפלגה הדמוקרטית, ובבחירות למושבה האחר של וירג'יניה המערבית בסנאט ב-1952 הפסיד גם כן. בשתי מערכות בחירות אלה, תמיכתו במדיניות זכויות האזרח של המפלגה הרפובליקנית היו נושאים עיקריים.

אחרי שני כישלונות ניסיונותיו להיבחר לסנאט, ב-1956 זכה בבחירות מיוחדות למילוי שארית כהונתו של הארלי קילגור, יריבו הדמוקרטי בבחירות 1952. הוא נכנס שוב לסנאט וכיהן עד לשלהי 1958.

ב-1958 הפסיד לרוברט בירד, חבר בית הנבחרים של ארצות הברית מטעם מחוז הקונגרס השישי של וירג'יניה המערבית, בבחירות טעונות לסנאט (בירד אייש את המושב עד מותו ב-2010, ונהפך לסנאטור הראשון שכיהן ללא הפרעה במשך יותר מחמישים שנה). לאחר מכן הוא הוסיף להפסיד את מועמדות המפלגה הרפובליקנית לתפקיד מושל וירג'יניה המערבית ב-1960 ופרש מהפוליטיקה. הוא עסק בחוק ומשפט בצא'רלסטון עד מותו ב-1979.

ריברקומב היה הרפובליקני האחרון שייצג את וירג'יניה המערבית בסנאט עד להיבחרה של שלי מור קפיטו במהלך בחירות 2014 בארצות הברית, שקטעה רצף בן 58 שנה של ניצחון המפלגה הדמוקרטית בבחירות לסנאט.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:חברי הסנאט של ארצות הברית מווירג'יניה המערבית
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת וושינגטון ולי
קטגוריה:בוגרי בית הספר למשפטים באוניברסיטת וירג'יניה
קטגוריה:עורכי דין אמריקאים
קטגוריה:אמריקאים שנולדו ב-1895
קטגוריה:אמריקאים שנפטרו ב-1979
רות מושכל

**רות (רותי) מושכל** (1935 – 11 ביוני 2015) הייתה קצינת ח"ן ראשית של צה"ל בין השנים 1973–1975, בדרגת אלוף-משנה, כולל במלחמת יום הכיפורים.

## ביוגרפיה
ממוזער|250px|קריאת כיכר על שם רות מושכל ז"ל בשכונת רמת חן בחיפה
רות מושכל (לבית חדש) נולדה והתחנכה בחיפה ליעקב ולרחל, נצר למשפחת סלונים ודור שמיני בישראל. מושכל למדה בבית הספר בית חינוך א' בחיפה, ובמהלך לימודיה התיכוניים שימשה גם מדריכה בתנועת הנוער המחנות העולים. עם סיום לימודיה בבית המדרש למורות וגננות בחיפה, התגייסה לצה"ל בשנת 1955. לאחר השירות הצבאי, שכלל שנה בקבע בפיקוד צפון, למדה חינוך וספרות עברית באוניברסיטה העברית בירושלים. בשנת 1961 התגייסה שוב לצה”ל בדרגת סרן, וכיהנה בתפקידי קצינת ח”ן שונים בפיקוד המרכז, לרבות קצינת ח"ן ביחידה, קצינת ח"ן מרחבית, עוזרת לקצינת ח"ן ראשית. בשנת 1969 מונתה לקצינת ח”ן פיקודית בפיקוד המרכז, בדרגת סגן אלוף.

ביוני 1973 מונתה על ידי הרמטכ"ל דוד אלעזר (דדו) לתפקיד קצינת ח"ן ראשית בדרגת אלוף-משנה. והחליפה בתפקיד זה את אל"ם דבורה תומר. רות מושכל פיקדה על חיל הנשים בימי מלחמת יום הכיפורים, במסגרתה התמודדו חיילות צה"ל עם אתגרים שטרם היו כמותם. במהלך המלחמה פשטו שמועות על נפילת חיילות ישראליות בשבי המצרי והסורי. הדבר עורר דאגה רבתי. רות הופיעה בפני התקשורת המקומית והעולמית והודיעה חד-משמעית: אין חיילות נעדרות או שבויות.

לאור חלקן המשמעותי של החיילות בהגנה על הארץ היא פעלה כדי להסיר חסמים שמנעו מנשים למצות את הפוטנציאל שלהן במהלך השירות הצבאי. לצד ניסיונותיה לקדם חיילות לתפקידים הראויים להן פעלה גם לגיוסן של בנות משכבות חלשות ושילובן בצבא.

בשנת 1975 סיימה את תפקידה ופרשה מצה"ל. לטענת "העולם הזה" ב-1976, היא אולצה לפרוש על ידי הרמטכ"ל, מוטה גור, בשל היותה בהריון. לאחר פרישתה, השלימה תואר שני בחינוך באוניברסיטת בר-אילן. בהמשך כיהנה כחברת מועצת העיר חולון. בנוסף, שימשה בתפקידים שונים בארגונים של ידידי ישראל בארצות הברית.

מושכל נפטרה בשנת 2015 לאחר התמודדות עם מחלה ממושכת. בצה"ל נקראה בשם ה"פורמלי" רות, אף ששמה הרשמי בתעודת הלידה, אותו העניקו הוריה, היה רותי. מושכל הותירה אחריה בעל, צבי מושכל, ששימש בתפקידים רבים בתחום הפיננסי, ביניהם הגזבר הארצי במשביר המרכזי ושליח בנק הפועלים בארצות הברית, ומקים הסניף בעיר פילדלפיה; בת ושני בנים. נכדה עמוס עצמון, אשר נפצע קשה במהלך מבצע צוק איתן, נישא לבתה של אילנה דיין.

בשנת 2020 נחנכה בשכונת רמת-חן בעיר חיפה כיכר על שמה.

## קישורים חיצוניים
* 
* 
* 
* 
* רות מושכל - קצינת ח"ן ראשית במלחמת יום הכיפורים - אשת חיל!, רואים מל"מ, מרץ 2014
* עמי אטינגר, נפטרה אל”מ (מיל’) רות מושכל ז”ל, "בלב החדשות", 14 ביוני 2015
* חיפאית רבת ח"ן, 2021 (ספר לזכרה בגרסה אינטרנטית)

## הערות שוליים

קטגוריה:קצינות ח"ן ראשיות
קטגוריה:קצינות צה"ל בדרגת אלוף-משנה
קטגוריה:בוגרות המחנות העולים
קטגוריה:בוגרי המחנות העולים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:חברי מועצת העיר חולון
קטגוריה:אישים הקבורים בבית הקברות חוף הכרמל
קטגוריה:חיילי צה"ל במלחמת סיני
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת ההתשה
קטגוריה:חיילי צה"ל במלחמת יום הכיפורים
קטגוריה:ישראליות שנולדו ב-1935
קטגוריה:ישראלים שנולדו ב-1935
קטגוריה:ישראליות שנפטרו ב-2015
קטגוריה:ישראלים שנפטרו ב-2015
מלאבס (מקומון)

**מלאבס – פתח תקווה** הוא מקומון שיוצא לאור בפתח תקווה.

## היסטוריה
המקומון נוסד בשנת 19861986, ובסוף שנות ה-90 נרכש על ידי רשת המקומונים שוקן. עם הכתבים בעיתון במהלך השנים נמנו: גולן בר יוסף, מאירה ברנע-גולדברג, מתי טוכפלד ותמרה טראובמן.

בשנת 2007, במסגרת תוכנית ההתייעלות ומיתוג מחדש של רשת שוקן, שונה שמו ל"העיר - פתח תקווה". לאחר זמן קצר המיתוג מחדש בוטל והעיתון חזר לשם "מלאבס".

במהלך שנת 2008 נסגרו משרדי מערכת העיתון במסגרת תוכנית ההתייעלות של רשת שוקן והיא מוזגה עם מטה רשת המקומונים שוקן בתל אביב.

בשנת 2017 השיק לראשונה אתר אינטרנט, לאחר שבמשך שנים רבות נמנעה רשת שוקן להקים אתרי אינטרנט מקומיים, כדי לא לפגוע במהדורה המודפסת. המהדורה האלקטרונית שלו הפכה זמינה בחינם באתר.

## ראו גם
* רשת שוקן
* כל העיר
* העיר

## קישורים חיצוניים
* 
* 

## הערות שוליים

קטגוריה:ישראל: שבועונים
קטגוריה:רשת שוקן
קטגוריה:מקומונים
קטגוריה:פתח תקווה: תרבות
קטגוריה:מקומונים דיגיטליים
רייניסדראנגר

[שמאל|ממוזער|נוף הרייניסדראנגר כפי שהוא נשקף מה[דירהוליי]]
**רייניסדראנגר** (באיסלנדית: **Reynisdrangar**) הם צוקי בזלת המתנשאים לגובה 66 מטרים מעל פני הים וממוקמים סמוך לעיירה ויק, העיר הדרומית ביותר והגשומה ביותר באיסלנד.

בשנת 1991 דורג החוף הסמוך לצוקים כאחד מעשרת החופים הלא-טרופיים היפים ביותר בעולם. ייחודו של החוף הוא שצבע החול שבו הוא שחור.

האגדה מספרת כי שני טרולים ניסו למשות מהים את הספינה שלהם, אך כשעלה אור היום - שניהם התאבנו והפכו לצוקים.

בקיץ ישנן במקום מושבות קינון גדולות של תוכי ים אטלנטי.

## ראו גם

* סטאק

## קישורים חיצוניים

* סיור וירטואלי בחוף רייניסדראנגר
* תמונת היום של נאס"א

## הערות שוליים

קטגוריה:איסלנד: גאוגרפיה
דירהוליי

[שמאל|ממוזער|תצפית מהדירהוליי על ה[רייניסדראנגר]]
ממוזער|תוכי ים ממריא מהצוק
**דירהוליי** (באיסלנדית: **Dyrhólaey**; בתרגום חופשי: "אי הגבעה עם החור בדלת", מוכר על ידי הימאים גם כ**קייפ פורטלנד**) הוא לשון יבשה המתנשאת לגובה 120 מטרים, הממוקמת סמוך לחוף העיירה ויק, העיר הדרומית ביותר והגשומה ביותר באיסלנד.

לשון היבשה היא צוק ממקור געשי, ובראשה שוכן "מגדלור דירהוליי", הקיים משנת 1927. אזור הצוק הוכרז כשמורת טבע בשנת 1978.

הנוף מהצוק הוא מגוון: מצפון ניתן לראות מספר קרחונים מפורסמים, ממזרח רואים את צוקי הבזלת "רייניסדראנגר" ואת החוף השחור הסמוך, וממערב ניתן לראות את חופי העיר סלפוס.

בקיץ ישנן במקום מושבות קינון גדולות של תוכי ים אטלנטי.

## קישורים חיצוניים

* 
* מידע על דירהוליי 

## הערות שוליים

קטגוריה:איסלנד: גאוגרפיה
קטגוריה:קשתות טבעיות
קטגוריה:איים לשעבר
מגדלור דירהוליי

**מגדלור דירהוליי** (באיסלנדית: **Dyrhólaeyjarviti**) הוא מגדלור הממוקם על צוק הדירהוליי, והוא הנקודה הדרומית ביותר באיסלנד.

## היסטוריה
המגדלור הראשון היה שלד פלדה שהובא משוודיה והוקם בשנת 1910. המגדלור הנוכחי הוקם בשנת 1927.

## תיאור
המגדלור הוא מגדל בטון מרובע, צבוע בלבן עם גימור אדום. מגורי שומרים ממוקמים בצד שמאל וימין של המגדל. על גבי המגדל ממוקם בית פנס אדום מתכת. המרחק של האור הוא 118 מטרים. הגובה הכולל של המגדל הוא 13 מטרים. המגדל לא פתוח למבקרים. האור הלבן במגדל מהבהב כל עשר שניות.

## קישורים חיצוניים

* מידע על המגדלור

## הערות שוליים

קטגוריה:איסלנד: מבנים
דירהוליי
דירהוליי
חוסר אזרחות

**חוסר אזרחות** (בצרפתית: **apatride**) ו־Sans nationalite, הוא מצב בו אדם חסר אזרחות כלשהי ואין לו הגנה של אף מדינה.
[שמאל|ממוזער|200px|[דרכון ננסן (כריכה)]]
[200px|ממוזער|[תעודת מסע שסיפקו שלטונות רומניה ליהודיה ולשני ילדיה לאחר שנאלצה לוותר על אזרחותה]]
אדם עלול להימצא במעמד של חוסר אזרחות בנסיבות הבאות:
* ויתור על אזרחות מבלי שתהיה אזרחות אחרת. בתקופת המשטר הקומוניסטי ברומניה היהודים, שביקשו היתר לעלות לישראל, נדרשו לוותר על האזרחות הרומנית ואפילו לשלם מס על כך. בהיותם חסרי אזרחות נמנעה מהם קבלת דרכון וסופקו להם רק תעודות מעבר (ראו תמונה).
* מי שנולד חסר אזרחות. מי שנולד להורים חסרי אזרחות ולא קיבל אזרחות מתוקף היוולדותו במקום מסוים יהיה חסר אזרחות, כמו שהיו כמעט כל יהודי רומניה עד חוקת רומניה 1923.
* מי שמדינתו שללה את אזרחותו, כמו שלילת אזרחותם של יהודי גרמניה על ידי חוקי נירנברג ב-1935, בתקופת גרמניה הנאצית, או שלילת אזרחותם של מחבלים ישראלים שריצו מאסר על עבירות טרור וקיבלו תגמול מהרשות הפלסטינית מ-2023 ואילך.
* מי שמדינתו הפסיקה להתקיים בגלל התפרקות או כיבוש, כמו התפרקות האימפריה הרוסית לאחר מהפכת אוקטובר ב-1917, ולא קיבל אזרחות אחרת.
זכותו של כל אדם לאזרחות מעוגנת באמנת זכויות האדם הבינלאומית משנת 1948. בימינו, רוב בני האדם מקבלים את אזרחותם מהמדינה ברגע לידתם, על בסיס שני קריטריונים: "דין הקרקע" ו"דין הדם".

## המצב בעבר

סוגיית חסרי האזרחות זכתה לתשומת לב בינלאומית לראשונה לאחר מלחמת העולם השנייה, כאשר מיליוני פליטים ואנשים חסרי מעמד אזרחי נאלצו לעקור ממקום מגוריהם והתפזרו ברחבי אירופה ואסיה. המשבר ההומניטרי שפרץ באותה תקופה השפיע במידה ניכרת על הכלת הזכות לאזרחות בהכרזה האוניברסלית בדבר זכויות האדם מ-1948. בשנת 1954 נחתמה האמנה הבינלאומית בדבר מעמד של מחוסרי אזרחות, אשר עיגנה את החובה להגן על זכויותיהם הבסיסיות של אנשים חסרי אזרחות, בהן הזכות לחינוך, לתעסוקה ולמעבר חופשי בין מדינות. בנוסף, היא קבעה את ההגדרה המשפטית של חסר מעמד אזרחי כמי שאין לו אזרחות באף מדינה.

דוגמה לחוסר אזרחות היא אנשי המאבק של בני רוהינגיה במיאנמר (לשעבר בורמה), כאשר ניסו להקים מדינה או אוטונומיה מוסלמיים ונכשלו, מאות אלפי בני רוהינגיה היגרו ממיאנמר ללא דרכונים וכעת הם במעמד של חסרי אזרחות.

## המצב בהווה
נכון לשנת 2024, נציבות האו"ם לפליטים UNHCR העריכה כי לפחות 4.4 מיליון אנשים ברחבי העולם הם חסרי אזרחות או בעלי לאום לא מוגדר. עם זאת, מאחר שמרבית המדינות אינן מדווחות על חסרי אזרחות החיים בשטחן, ההנחה הרווחת היא שמספרם האמיתי גבוה במידה ניכרת מהנתונים הרשמיים, ועומד על לפחות 15 מיליון בני אדם. אוכלוסיות חסרות אזרחות מצויות כיום כמעט בכל מדינה ובכל אזור גאוגרפי ברחבי העולם, כאשר רובם המוחלט של חסרי האזרחות ממשיכים להתגורר במדינה בה נולדו.

## אמנה בדבר מעמדם של מחוסרי אזרחות

## קישורים חיצוניים

## הערות שוליים

קטגוריה:סוציולוגיה
קטגוריה:אזרחות
קטגוריה:פליטים
חתונתה של מיוריאל

**חתונתה של מיוריאל** (באנגלית: **Muriel's Wedding**) הוא סרט דרמה קומית אוסטרלי משנת 1994, בבימויו של פי. ג’יי. הוגן, שגם כתב את התסריט. בסרט מככבים טוני קולט, רייצ'ל גריפית'ס, ג'יני דריינן, סופי לי וביל האנטר. העלילה מתמקדת במיוריאל המגושמת מבחינה חברתית, וחלומה הגדול לחתונה זוהרת, ושיפור חייה, בכך שתעזוב את עיירת הולדתה הנידחת, ותעבור לעיר הגדולה, סידני.

הסרט היה מועמד לפרסים רבים, בהם פרס גלובוס הזהב לשחקנית הטובה ביותר - סרט קומדיה או מוזיקלי לטוני קולט.

## תקציר עלילה
מיוריאל הסלופ (טוני קולט) היא צעירה חסרת כישורים חברתיים, הסובלת מלעג מצד חברותיה הרדודות והאגואיסטיות. היא מבלה את זמנה בהאזנה לשירי להקת אבבא, ובחלומות בהקיץ על חתונה נוצצת, שתוציא אותה מעיירת הולדתה המשמימה, ותרחיק אותה מאביה השתלטן, ביל, פוליטיקאי מושחת, המבזה את אשתו ואת חמשת ילדיו.

## צוות השחקנים
* טוני קולט – מיוריאל הסלופ
* ביל האנטר – ביל הסלופ
* רייצ'ל גריפית'ס – רונדה אפינסטל
* סופי לי – טניה דגאנו
* ג'יני דריינן – בטי הסלופ
* ג'ני נווינסון – דידרי צ'יימברס
* דניאל לאפיין – דייוויד ואן ארקל
* מאט דיי – ברייס נובס
* רוז המונד – שריל
* בלינדה ג'ארט – ג'נין
* פיפה גרנדיסון – ניקול
* דניאל ויילי – פרי הסלופ
* גבי מילגייט – ג'ואני הסלופ
* כריס הייווד – קן בלאנדל

## הפקה
העיירה טוויד הידס שימשה כאתר צילומים של העיירה הבדיונית פורפס ספיט, אם כי הסצנה בה מיוריאל ורונדה עוזבות את פורפס ספיט צולמה בקולנגאטה. אתרי צילומים נוספים היו מורטון איילנד, דרלינגהרסט, גולד קוסט, פרמאטה, קינגספורד, סרפרז פרדייז וסידני.

כדי לגלם את מיוריאל, טוני קולט העלתה במשקלה 18 ק"ג בשבעה שבועות.

## ביקורת
הסרט קיבל ביקורת חיוביות וציון של 78% באתר Rotten Tomatoes המבוסס על 40 ביקורות, עם ממוצע משוקלל של 6.9 מתוך 10. באתר Metacritic קיבל הסרט ציון של 63 מתוך 100 על סמך 14 ביקורות.

רוג'ר איברט מהשיקגו סאן-טיימס כתב שהסרט "חסר רחמים בתיאור החברה הפרובינציאלית, ובכל זאת הוא מגלה חיבה אדירה לניצוליו המוזרים ... [יש] בו הרבה צחוקים גדולים וקטנים, אך גם זרם-סמוי מלנכולי, החושף את עצמו כלפי סוף הסרט בסדרת הפתעות והתפתחויות בלתי צפויות ... "

## יציאה לאקרנים
הקרנת הבכורה של הסרט נערכה בפסטיבל הסרטים הבינלאומי בטורונטו בספטמבר 1994. חודש אחר כך הוא יצא לאקרנים באוסטרליה.

סך ההכנסות של הסרט בארצות הברית היו 15,119,639 דולר.

## פרסים

## פסקול
המוזיקה של להקת אבבא עומדת במרכז הסרט. הפזמונאים ביורן אולבאוס ובני אנדרסון נתנו רשות לשימוש בשיריהם בסרט, ולעבד את הלהיט "Dancing Queen" לתזמורת. שירים נוספים של הלהקה שמושמעים בסרט הם "מאמה מיה", "Waterloo", "פרננדו", ו-"I Do, I Do, I Do, I Do, I Do". שירים אחרים בסרט כוללים את "Sugar Baby Love" של להקת הרובטס, "The Tide Is High" של להקת בלונדי, "I Go to Rio" של פיטר אלן, "Happy Together" של להקת הצבים, ו"אווה מריה" של שוברט.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זוכי פרס ACTAA: הסרט הטוב
קטגוריה:סרטי 1994
קטגוריה:סרטי דרמה צרפתיים
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטים אוסטרליים
קטגוריה:סרטים באנגלית
קטגוריה:סרטי פולחן
קטגוריה:סרטים על חתונות
ריטהאוסף

**ריטהאוסף** הוא אלבום אוסף כפול של הזמרת ריטה שיצא ב-12 באוגוסט 2015.

השיר  בביצוע ריטה ורד בנד מצורף לאלבום כבונוס בפלטפורמות הדיגיטליות.

## רקע
בצאת האלבום סיפרה ריטה על חווייתה בעריכת האוסף "אני יושבת לערוך את האוסף הזה ויוצאת למסע רגשי. החוויות והזיכרונות שחבויים בכל שיר ושיר מציפים אותי. אני יודעת שהשירים האלו הפכו לפסקול חוויותיהם וחייהם של הרבה אנשים, ואני מתמלאת הכרת תודה על הזכות הנדירה הזאת שנפלה בחיקי ולא שוכחת ולו לרגע".

## רשימת השמעה
### אלבום 1

### אלבום 2

## ביקורות
האלבום הכפול ספג ביקורת חיובית מצד שי להב שאמר: "34 שירים, מרביתם יהלומים. את חלקם אני אומנם לא מסוגל לשמוע (“שיר אהובת הספן" היה רגע משבר אמיתי בריצה. מזל שיש שלט), אבל כשיש לך את “עטוף ברחמים", “תפתח חלון", “אני חיה לי מיום ליום", “בוא", “אל תפחד", “הנסיכה והרוח", “לאלף נמר" ועוד ועוד, אתה מבין, במצטבר, שההבטחה הגדולה של חורף 1985 התממשה".

## קישורים חיצוניים

* 
* 
* 
* 
* 
* ריטהאוסף, באתר Patiphon
* 
* 

## הערות שוליים

קטגוריה:אלבומי ריטה
קטגוריה:אלבומי חברת הליקון
סינדרלה רוקפלה

"**Cinderella Rockefella**" (בעברית: "**סינדרלה רוקפלה**") הוא שיר שכתבו מייסון ויליאמס וננסי איימס. הוא זכה להכרה בביצוע הצמד הישראלי אסתר ואבי עופרים, שהיו נשואים ב-1968, כשהשיר יצא. השניים הקליטו את השיר ב-1967, ולקידומו הופיעו בתוכנית האירוח "המופע של איימון אנדרוז". באפריל 1967 הוצג השיר בפני הקהל האמריקאי בתוכנית הבידור "The Smothers Brothers Comedy Hour". המלחין ויליאמס היה אחד הכותבים של התוכנית. בפברואר 1968 הגיע הסינגל למקום הראשון במצעד הסינגלים הבריטי, בו שהה במשך שלושה שבועות. זה השיר היחיד של ישראלים שהגיע למקום הראשון בממלכה המאוחדת.

השיר כולל שירת יודל, ועיבוד המזכיר סגנון של שנות העשרים של המאה העשרים. מבנה השיר דומה לבלוז 12 תיבות.

ויליאמס הקליט גרסה משלו של השיר לאלבומו "The Mason Williams Ear Show" משנת 1968. הזמרת ג'ניפר וורנס, שהשתתפה בתוכנית "Smothers Brothers", ביצעה את השיר יחד איתו.

## גרסאות כיסוי
* בתחילת שנות ה-70 ביצעו צמד הקרפנטרז את השיר בהופעותיהם.
* בשנת 1968, להקת הפופ הספרדית Los Quando's הוציאה סינגל בשם "Mi Cenicienta", למילים מאת Julio Guiu Sr.
* בשנת 2004, עברי לידר וריטה ביצעו את השיר, שהופיע בפסקול של הסרט "ללכת על המים".

## קישורים חיצוניים

*
*Where did they get that song?
*הגרסה של ריטה ועברי לידר באתר Spotify

## הערות שוליים

קטגוריה:שירי 1967
קטגוריה:סינגלים מ-1968
קטגוריה:שירים באנגלית
קטגוריה:שירים בעברית
קטגוריה:שירים סאטיריים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
Another Saturday Night

**Another Saturday Night** (בעברית: **עוד מוצאי שבת**) הוא סינגל שהיה להיט של סם קוק בשנת 1963 ונכלל באלבומו, Ain't That Good News. את השיר כתב קוק כשהיה בסיבוב הופעות באנגליה, ושהה בחדר במלון, בו לא הורשה לארח נשים. השיר הגיע למקום העשירי בבילבורד הוט 100, והגיע למקום הראשון במצעד R&B למשך שבוע אחד. במצעד הסינגלים הבריטי הגיע השיר למקום ה-23.

המתופף האל בליין ניגן בגרסה של סם קוק. מוזיקאים נוספים שהשתתפו בהקלטה היו ג'ון אנדרסון בחצוצרה, ג'ון יואינג בטרומבון, ג'וול גרנט בסקסופון, ריי ג'ונסון בפסנתר, קליפטון וייט ורנה הול בגיטרות, וקליפורד הילס בבס.

## הגרסה של קט סטיבנס

ב-1974 הקליט קט סטיבנס גרסת כיסוי משלו לשיר, שהגיעה למקום השישי במצעד הוט 100 האמריקני, ולמקום ה-13 במצעד Easy Listening. בקנדה הגיע השיר לראש המצעד פעמיים ב-28 בספטמבר וב-19 באוקטובר. בארץ מולדתו של סטיבנס, בריטניה, הגיע השיר למקום ה-19. סטיבנס, שהתאסלם והחליף את שמו ליוסוף אסלאם, שינה אחר כך את מילות השיר מתיאור מאהב נרגז, לתיאור אדם המחפש עבודה.

## מיקומי שיא

### מצעדים שבועיים

### מצעדים שנתיים

## גרסאות כיסוי נוספות
* הזמר הצרפתי קלוד פרנסואה הקליט את השיר בצרפתית בשם "La vie d'un homme". קלוד פרנסואה הקליט גרסה של שיר נוסף של קט סטיבנס, "Wild World", בשנת 1971 בשם "Fleur Sauvage".
* הזמר האוסטרלי ג'יימס בלאנדל הקליט גרסת כיסוי של השיר לאלבום הנושא את שמו "James Blundell" משנת 1989
* ב-1993 הקליט את השיר ג'ימי באפט. גרסה זו הגיעה למקום ה-74 של מצעד Hot Country Songs של בילבורד.

## קישורים חיצוניים

## הערות שוליים

קטגוריה:סינגלים מ-1974
קטגוריה:שירים באנגלית
קטגוריה:שירים על יום השבת
קטגוריה:שירים על לילות
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת איילנד רקורדס
קטגוריה:סינגלים בהוצאת A&M רקורדס
קטגוריה:שירי קט סטיבנס
לינץ' באמצעות צמיג בוער

300px|ממוזער|שמאל|צמיג בוער
**לינץ' באמצעות צמיג בוער** (באנגלית: **Necklacing**) היא שיטה לרצח, שבה אוזקים את ידיו של אדם מאחורי גבו, כורכים צמיג גומי של כלי רכב סביב צווארו או פלג גופו העליון, ממלאים את הצמיג בדלק נוזלי, ומציתים את הצמיג. משקלו של הצמיג מונע מהקורבן לזוז ממקומו, והוא מת כתוצאה מכוויות הנגרמות מהאש ומהגומי הנמס. מקור השם הלועזי במילה Necklace - שרשרת שעונדים סביב הצוואר.

העינוי, מלבד הכאבים והסבל הרב, כלל גם אימה דתית. תושבי אפריקה האמינו כי רצח באמצעות שרפה מביא לכך שרוחו של אותו אדם מתנתקת מרוחות אבותיו.

## בדרום אפריקה
שיטת לינץ' זו נקשרה במיוחד לתקופת האפרטהייד בדרום אפריקה. אז היא שימשה תושבים מהאוכלוסייה השחורה לשם רצח שחורים שנחשדו בשיתוף פעולה עם השלטון הלבן. בשנים 1984-1987 הציתו למוות פעילים נגד האפרטהייד בדרום אפריקה 672 אנשים, כמחציתם באמצעות צמיג בוער. רציחתה בדרך זו של מאקי סקוסנה (Maki Skosana) בת ה-24 ב-1985, בחשד שהייתה מודיעה של המשטרה, צולמה ושודרה בטלוויזיה של דרום אפריקה ועוררה זעזוע בעולם.

מפלגת הקונגרס הלאומי האפריקני התנגדה באופן רשמי ללינץ' באמצעות צמיג בוער, ובמיוחד יצא נגדה הכומר דזמונד טוטו. בכירים אחרים במפלגה העלימו עין. ויני מנדלה, אשתו של נלסון מנדלה, אף התבטאה כי "אין לנו רובים - יש לנו רק אבנים, קופסאות גפרורים ודלק... עם קופסאות הגפרורים וה-Necklacing שלנו נשחרר את ארצנו."

לאחר תום משטר האפרטהייד בדרום אפריקה, הוסיף לינץ' באמצעות צמיג בוער לשמש בדרום אפריקה כאמצעי להריגה בלא משפט של אנשים שנחשדו בביצוע פשעים פליליים כגון אונס וגנבה.

צלם העיתונות קווין קרטר צילם בדרום אפריקה לינץ' באמצעות צמיג בוער. תצלום זה זיכה אותו בהמשך בפרס פוליצר.

## בארצות אחרות
הצתות למוות באמצעות כריכת צמיג על גוף הקורבן והצתתו, או הקפתו בצמיגים בוערים, נערכו בארצות נוספות:
* בסרי לנקה על ידי מורדים מרקסיסטים-לניניסטים ומאוחר יותר על ידי תושבים סינהאלזים נגד תושבים טמילים במהלך הסכסוך האתני שם.
* על ידי המון הינדי, שרצח סיקים במהומות שפרצו לאחר ההתנקשות בראש ממשלת הודו אינדירה גנדי על ידי שומרי הראש הסיקים שלה.
* במרכז אמריקה, במיוחד על ידי סוחרי סמים בריו דה ז'ניירו שבברזיל וקרטלי הסמים במקסיקו.
*סטודנטים באביג'אן שבחוף השנהב, שסבלו בשנות התשעים ממכת פריצות לחדרי המעונות שלהם, נטלו את החוק לידיהם וערכו לחשודים בפריצות שתפסו לינץ' באמצעות צמיג בוער.

## קישורים חיצוניים
* Pumza Fihlani, Is necklacing returning to South Africa?, באתר חדשות ה-BBC, 12 באוקטובר 2011
* Mark Oliver, Death By Tire Fire: A Brief History Of “Necklacing” In Apartheid South Africa, באתר ATI, 19 במאי 2018

## הערות שוליים

צמיג בוער
קטגוריה:שיטות הוצאה להורג
קטגוריה:דרום אפריקה: היסטוריה: תקופת האפרטהייד
קטגוריה:צמיגים
קטגוריה:אש
בלש המשטרה הפטרבורגית

**"בלש המשטרה הפטרבורגית"** (ברוסית: **Сыщик петербургской полиции**) הוא סרט קולנוע רוסי בבימויו של ויקטור קובזב, בהפקת אולפני הקולנוע סברדלובסק. מבוסס על הרומן מאת לאוניד יוזפוביץ' בשם "אירוע בבלקן", שעובד לאחר מכן מחדש כספר ראשון בטרילוגיה אודות הבלש איוואן פוטילין.
## עלילה
מרץ 1871. בלש משטרת סנקט פטרבורג, איוואן פוטילין חוקר את תיק רצח הנספח הצבאי האוסטרי, בתקרית שעלולה להיות לה השלכות שליליות על מדיניות החוץ של האימפריה הרוסית.

## שחקנים ודמויות

## קישורים חיצוניים

* הסרט המלא בחשבון היוטיוב הרשמי של אולפני הקולנוע סברדלובסק 

קטגוריה:סרטים סובייטיים
קטגוריה:סרטי פשע רוסיים
קטגוריה:סרטי דרמה רוסיים
קטגוריה:סרטי 1991
קטגוריה:סרטים רוסיים מבוססי ספרים
קטגוריה:סרטים ברוסית
קטגוריה:סנקט פטרבורג בקולנוע
קטגוריה:סרטי דרמה היסטורית
קטגוריה:האימפריה הרוסית בתרבות
קזארוזה (מיני-סדרת טלוויזיה)

**"קזארוזה"** (ברוסית: **Казароза**) היא מיני-סדרת טלוויזיה בת 3 פרקים בהפקת DAGO film עבור הערוץ הראשון ברוסיה המהווה עיבוד לספרו של לאוניד יוזפוביץ' באותו השם. הסדרה הופקה בבימויה של אליונה דמיאננקו.
## עלילה
העלילה מתרחשת ברוסיה הסובייטית של שנת 1920. הזמרת הנודעת זינאידה קזארוזה מגיעה לסיבוב הופעות בעיירה קטנה בהרי אורל. חברי מועדון חובבי שפת האספרנטו מזמינים את הכוכבת להופיע אצלם בשעות הערב, היא מסכימה ומתה על הבמה בידיו של החשוד המרכזי, האספרנטיסט סבצ'ניקוב, שהתאהב בזמרת וארגן עבורה את ההופעה. הוא מנסה להבין מה גרם לרצח ורודף אחר הרוצח האמיתי. מסתבר כי בעלה של הזמרת היה חבר המפלגה הסוציאל-מהפכנית. העלילה מתרכזת במועדון חובבי האספרנטו בעיר פרם.

ב-1975, סבצ'ניקוב חוזר לעיר הקטנה בהרי אורל ורק אז הוא מגלה מי היה הרוצח האמיתי.
## צוות השחקנים

## ראו גם
* אספרנטו

## קישורים חיצוניים

*קזארוזה באתר kinopoisk.ru
## הערות שוליים

קטגוריה:סדרות דרמה פוליטיות רוסיות
קטגוריה:תוכניות טלוויזיה שמתרחשות במוסקבה
קטגוריה:תוכניות טלוויזיה שמתרחשות בסנקט פטרבורג
שון כבשון הסרט: עף על החלל

**שון כבשון הסרט: עף על החלל** (באנגלית: **A Shaun the Sheep Movie: Farmageddon**) הוא סרט פלסטלינה קומי באורך מלא אשר יצא לאקרנים ברחבי העולם ב-18 באוקטובר 2019. הסרט מבוסס על סדרת ההנפשה שון כבשון.

## תקציר העלילה
חייזרית בשם לו-לה נוחתת נחיתת חירום ליד החווה, שון מבין שזאת חייזרית כיפית והרפתקנית בעלת כוח עצום, ועוזר לה לחזור אל הכוכב שלה ולהגן עליה מפני האנשים שרוצים לתפוס אותה.

## מדבבים
כמו בסדרה ובסרט הקודם, הדמויות בסרט לא מדברות. המדבבים רק משמיעים קולות.
*ג'סטין פלצ'ר - שון כבשון / טימי
*ג'ון ספארקס - ביצר / החוואי
*קייט הארבור - אמא של טימי / דודתו של שון
*ריצ'רד וובר - שירלי
*סימון גרינול - התאומים
*אמה טייט - הייזל
*אנדי ניימן - נאטס

## הפקה
ב-14 בספטמבר 2015, אולפני StudioCanal החלו לעבוד על סרט המשך לשון כבשון הסרט. ב-25 באוקטובר 2016, אולפני אארדמן הכריזו על סרט המשך בשם *שון כבשון הסרט 2*.

## קישורים חיצוניים

* 

## הערות שוליים

קטגוריה:סרטים מבוססי סדרות טלוויזיה
קטגוריה:ארדמן אנימציות
קטגוריה:סרטי 2019
קטגוריה:סרטי הנפשה בריטיים
קטגוריה:סרטי קומדיה מונפשים
קטגוריה:סרטי קומדיה בריטיים
קטגוריה:סרטי אנימציה בסטופ-מושן
קטגוריה:סרטי המשך
קטגוריה:סרטים על כבשים
קטגוריה:סרטים בריטיים משנת 2019
קטגוריה:שון כבשון
קטגוריה:סרטי אנימציה על חיים מחוץ לכדור הארץ
ויולה ד'אמורה

ממוזער|שמאל|ויולה ד'אמורה עתיק ביותר ששרד משנת 1643
**ויולה ד'אמורה** (Viola d'amore, מאיטלקית: "כונרת האהבה") הוא כלי נגינה בעל 6 או 7 מיתרים ומיתרי תהודה , אשר נוגן בעיקר בתקופת הבארוק.

כמו הכינור והוויולה בני זמננו, גם על הויולה ד'אמורה מנגנים כאשר הכלי תלוי על הסנטר, ומבחינת טווח הרגיסטר ישנו שילוב בין המנעד הבינוני לגבוה.

## מידע

הויולה ד'אמורה היא למעשה וריאציה מסוימת של הויולה דה גמבה, כאשר ההבדלים המשמעותיים הם בהעלאת הרגיסטר, הקטנת ממדי הכלי והוספת מיתרי תהודה. גב הכלי לרוב שטוח, ופתח תהודה נוסף נמצא על יד השחיף.

מספרם של מיתרי התהודה לרוב תואם את המספר של המיתרים הרגילים. מיתרי התהודה נמצאים מתחת למיתרים הרגילים ומטרתם לאפשר הדהוד המשלים את הצליל הגורם לאפקט מיוחד.

מקור שמו של הכלי הוא בנטייתם של בוני הויולה ד'אמורה לגלף את השבלול לצורת ראשו של קופידון, כאשר עיניו מכוסות במטפחת. (לאות "העיוורון של האהבה").

מבחינת כוונון הכלי, רק לקראת סוף המאה ה-18 הוצע כוונון סטנדרטי (מלמטה למעלה): לה, רה, לה, רה, פה#, לה ורה. עד תקופה זו היה נהוג לכוון בהתאם לדרישת היצירה ("סקודטורה" ).

בשל עוצמת הצליל והברק של משפחת כלי הקשת המודרנית, ובראשם הכינור, החלה הויולה ד'אמורה להיעלם בהדרגה. עם זאת, במאה ה-20 החלה מחדש התעניינות בכלי, כאשר ויולנים נודעים כדוגמת אנרי קאסאדסי ופאול הינדמית ניגנו על הויולה ד'אמורה, וזה האחרון אף כתב יצירה לכלי זה (Kammermusik No. 6) .

[שמאל|ממוזער|280px|מגוון דגמים של ויולה ד'אמורה מ[המוזיאון הגרמני (מינכן)]]

## לקריאה נוספת
**The Modern Viole d'Amour Player, Systematically Arranged Material for the Studie of the Viole d'Amour for the Violin Player*

ספר מאת הפדגוג האמריקאי-גרמני וולטר וויגטלנדר  משנת 1914, שמתאר הליך מתודי ופדגוגי של הכרות עם מאפייני הכלי, ועד לנגינה ברמה נאותה.

הספר כולל עיבודים שונים של יצירות במקור לכינור או לויולה, בנוסף כולל מגוון קטעי סולו קאמריים ותזמורתיים, ואף 42 אטיודים שעובדו על ידי וויגטלנדר.

## קישורים חיצוניים

*אתר מידע על הויולה ד'אמורה
*[יצירות המשלבות ויולה ד'אמורה באתר [IMSLP]]
*אתר מידע נוסף

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כלי קשת
קטגוריה:כלי מיתר
קטגוריה:כלים אותנטיים
קטגוריה:כלי נגינה
גב חדיד

[שמאל|ממוזער|250px|סטרידינג אדג' (Striding Edge), גב חדיד ב[אזור האגמים באנגליה]]
**גב חדיד** (בלועזית: **Arête**) הוא רכס סלעי צר המפריד בין שני עמקים. הוא נוצר בדרך כלל כאשר שני קרחונים שוחקים שני עמקים קרחוניים מקבילים. גב חדיד יכול להיווצר גם כאשר שני קרקסים קרחוניים שוחקים את הקיר הראשי (headwall) אחד כלפי השני, אם כי בדרך כלל הם פורצים את הקיר המפריד ביניהם, ויוצרים מעבר הרים דמוי אוכף המכונה אוכף הרים (Col). כששלושה קרקסים או יותר נפגשים, הם יוצרים צורת פירמידה המכונה קרן (horn), כשהדוגמה הידועה ביותר היא המטרהורן.

קו הרכס הולך ומתחדד כתוצאה מבליה עקב קפיאה-הפשרה, והמדרון מכל צד של הגב החדיד הופך תלול יותר כתוצאה מאירועים של תנועת בלית והסחיפה של סלעים חשופים בלתי יציבים.

המקור של המונח בלועזית "ארט" (Arête) הוא מצרפתית, ופירושו קצה או רכס. צורות נוף דומות בהרי האלפים מתוארים בגרמנית במונח המקביל "Grat".

בארצות הברית נהוג לכנות טיפוס מסוים של גב חדיד כ"סכין קצבים" (Cleaver). מיקומו של גב חדיד מסוג זה הוא לרוב גורם חשוב בבחירה בין מסלולי זרימת הקרחון. הליכה על גבי גב חדיד מסוג זה במעלה או במורד הר עשויה למנוע הליכה על שטחי קרחונים, שלג או סלע לא יציבים או מתחתיהם. זה בדרך כלל המקרה במסלולי הטיפוס בקיץ אל פסגת הר ריינייר, ההר הגבוה ביותר ברכס הקסקייד, במדינת וושינגטון. מטפסים על המדרון הדרומי של ההר עולים על גב החדיד המכונה "Disappointment Cleaver" (סכין הקצבים אכזבה) והולכים לאורכו במקום לטפס על הקיר הראשי של אחד משני הקרחונים שמשני צדי גב החדיד: קרחון אינגרהאם (Ingraham Glacier) או קרחון אמונס (Emmons Glacier).

## גלריה

קובץ:Clouds Rest arete.jpg|קלאוד רסט (Clouds Rest, "מנוחת העננים"), גב חדיד בפארק הלאומי יוסמיטי
קובץ:Vihren Pirin IMG 0859.jpg|קונצ'טו (Ко̀нчето), גב חדיד בהרי פירין בבולגריה
קובץ:Crib Goch, Snowdonia, Wales - August 2007.jpg|קריב גוץ' (Crib Goch), גב חדיד בסנודוניה בצפון-מערב ויילס
קובץ:Garden Wall.jpg|גרדן וול (Garden Wall), גב חדיד בפארק הלאומי גליישר



## קישורים חיצוניים


* Diagram
* Details on Mt Oberlin


## הערות שוליים

קטגוריה:צורות נוף
קטגוריה:גאומורפולוגיה קרחונית
תהילים קכ"ג

**תהילים קכ"ג** הוא המזמור המאה העשרים ושלושה בקובץ תהילים. (מזמור 122 בנוסח תרגום השבעים ובוולגטה) המזמור שייך לקובץ שירי המעלות. מזמור זה הוא מהקצרים בספר תהילים.

## תוכן המזמור
בעל המזמור קורא לה' שיסלח, יחון את הקהל ויושיע אותם מהבוז אותו רוחש להם האויב. קיים דמיון תוכני למזמור ק"כ בו המשורר נתון תחת לעג ובוז. במזמור ק"כ מוטחים בבעל המזמור דברי שקר ובלע ובמזמור קכ"ג המשורר נתון לדברי בוז ולעג. בעל המזמור מבקש המשורר רחמים.

## מבנה המזמור
נהוג לחלק את המזמור לשני חלקים. בחלקו הראשון מתאר בעל המזמור את תלותו בה'. משורר תהילים לא נותן את הסיבה לצרה בה הוא נתון, אך בסוף החלק הראשון קיימת מטרת התפילה: "עַד, שֶׁיְּחָנֵּנוּ". בחלקו השני (פסוקים ג'-ד') שב המשורר ומבקש:"חָנֵּנוּ ה' חָנֵּנוּ" ומתאר את מצוקתו. בקשת החנינה עומדת במרכזו של המזמור ומודגשת במילה המנחה: "חָנֵּנוּ".

## זמנו של המזמור
לדעת רשב"ם המזמור נכתב בזמן גלות בבל: "שיר המעלות. אליך נשאתי — בגלות בבל עשאוהו, כשעלו בני הגולה לבנות ירושלים, ולא היו באים ביחד אלא מעט, חבורה אחר חבורה, כמ' שכתוב בספר עזרא; והיו מבקשים רחמים על קיבוץ גלות חבריהם."

## בליטורגיה
פרק זה הוא חלק מהמזמורים הנוספים בפסוקי דזמרא של שבת ויום טוב.

בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

## קישורים חיצוניים

## הערות שוליים

קכג
קטגוריה:שיר המעלות
קטגוריה:פסוקי דזמרא של שבת